The Gambia

Lefatshe la The Gambia, le ka semmuso le bidiwang Republic of The Gambia, ke lefatshe le le kwa bophirima jwa Aforika. Lefatshe le ke lone le lennye mo Aforika, le dikaganyeditswe ke lefatshe la Senegal mo dintlheng tsotlhe kwa ntle ga kwa bophirima jwa lone kwa e tlhakanetseng molelwane le lewatle la Atlantic.Hoare, Ben. (2002) The Kingfisher A–Z Encyclopedia, Kingfisher Publications. p. 11. ISBN 0-7534-5569-2.

Lefatshe le le mo dintlheng tse pedi tsa noka ya Gambia, e e elelang go ralala lefatshe mme e tshela kwa lewatleng la Atlantic. Noka e e tlhakanetseng leina le lefatshe e, e kgaoganya popego ya lefatshe le, e e bophara jwa dikhilomithara di le dikete di le lesome le bongwe, makgolo a mararo, le palo ya batho ba le didikadike tse pedi, dikete di supa, masome a marataro le boferabongwe jaaka go begilwe ka 2024, se e le koketsego ya 47% go tswa kwa ngwageng ya 2013."Gambia, The". The World Factbook (2025 ed.). Central Intelligence Agency. Retrieved 14 March 2025 (Archived 2023 edition.) Toropokgolo ya lefatshe le ke Banjul, e e leng yone e e tlhabologileng thata mo lefatsheng le,"Banjul | national capital, The Gambia". Encyclopædia Britannica. Archived from the original on 3 August 2015. Retrieved 14 March 2025. e latelwa ke tsa Serekunda le Brikama.

Bagwebi ba lotso lwa Arab ba tumelo ya Islam ba ne ba gweba le batho bantsho ba kwa bophirima mo The Gambia ka dicentury tsa boferabongwe le lesome. Ka ngwaga wa 1455, batho ba lotso lwa Portuguese e ne ya nna bone ba  ntlha go tsena mo The Gambia ba tswa Europe, le fa ba ne ba seka ba dira dikgwebo dipe tse di bonalang. Bogosi jwa kwa Britain ba ne ba dira kolone ka ngwaga wa 1765.Hughes, Arnold (2008) Historical Dictionary of the Gambia. Scarecrow Press. p. xx. ISBN 0-8108-6260-3. Ka ngwaga wa 1965, morago ga dingwaga di le makgolo a mabedi, lefatshe la The Gambia le ne la tsaya boipuso le eteletswe pele ke Dawda Jawara. Jawara o ne a nna tautona a fenya ditlhopho di le mmalwa go fitlhelela a thankgolwa ke Yahya Jammeh go sena tshololo ya madi ka ngwaga wa 1994.

Adama Barrow o ne a tlhopiwa go nna tautona wa boraro wa The Gambia ka Morule ngwaga wa 2016, o ne a fenya Yahya Jammeh, ka thuso ya diphathi tsa kganetso tse di neng di itirile seoposengwe.Wiseman, John A. (2004). "The Gambia: Recent History". Africa South of the Sahara 2004 (33rd ed.). Europa. p. 456. ISBN 978-1-85743-183-4. Jammeh o ne a amogela maduo pele, mme morago a gana go tswa mo ofising ka a ne a ipelaetsa gore o tsieditswe, se se na sa kgobera puso. Lekgotla la Economic Community of West African States (ECOWAS) le ne la tsereganya le dirisa masole mme ba kgona go ntsa Jammeh malatsi a mabedi morago ga go wela ga lobaka lwa puso ya gagwe.Maclean, Ruth (21 January 2017). "Yahya Jammeh leaves the Gambia after 22 years of rule". The Guardian. ISSN 0261-3077. Archived from the original on 16 May 2017. Retrieved 14 March 2025. "Gambia's Yayah Jammeh confirms he will step down". Al Jazeera. 20 January 2017. Archived from the original on 21 January 2017. Retrieved 14 March 2025.Ramsay, Stuart (22 January 2017). "Former Gambia leader Yahya Jammeh flies into political exile". Sky News. Archived from the original on 12 August 2022. Retrieved 14 March 2025.

Itsholelo ya kwa The Gambia, e ikaegile thata ka temothuo, go tshwara ditlhapi le bojanala. Ka ngwaga wa 2022, 17.2% ya batho ba koo ba ne ba tshelela mo lehumeng le le ngomolang pelo, le lekanngwa le go tshela ka madi a a kwa tlase ga di dolara tsa America di le pedi le metso e le lesome le botlhano ka letsatsi. Lefatshe la The Gambia ke leloko la lekgotla la ECOWAS. Le ne la nna leloko la Commonwealth of Nations gape ka ngwaga wa 2018 morago ga go ikgogela morago ka 2013."The Gambia rejoins the Commonwealth". Archived from the original on 28 July 2024. Retrieved 14 March 2025. Teme ya sekgoa ke yone fela  e e tlhomamisitsweng kwa lefatsheng leo; e ne ya dirisiwa thata ka nako ya puso ya Britain.

 Tlholego 
Leina "Gambia" le tswa mo lefokong la puo ya Mandinka la Kambra kgotsa Kambaa le le rayang noka ya Gambia. (Le ka tswa le dule mo leineng la nkgwana e e faphegileng e e neng e betswa fa mongwe wa bagolo ba morafe wa Serer a tlhokafala, ya Gamba Allen Meagher, Andrew Samuel, Baba Ceesay, National Council for the Arts and Culture (Gambia), Historic Sites of The Gambia: Ada Dinkiralu (Mandinka), Bereb-I-Chosan (Wolof), Tarica Tawal (Fula), Nannin (Jola), Soninke Ada (Serehuli), I-Mofan Chosan (Serer): an Official Guide to the Monuments and Sites of the Gambia, National Council for the Arts and Culture, 1998, pp. 1, 24.).Mwakikagile, Godfrey (2010). The Gambia and Its People: Ethnic Identities and Cultural Integration in Africa. New Africa Press. p. 141. ISBN 978-9987-16-023-5. Batlhotlhomisi ba kwa Portugal ba ba gorogileng kwa kgaolong e ka century ya lesome le botlhano, ba ne ba amogela tiriso ya lefoko le le mabapi, le le neng la ranolelwa kwa go Gambia ka nako ya puso ya ba Britain.Hughes, Arnold; Perfect, David (2006). A political history of The Gambia, 1816-1994. Rochester, NY: University of Rochester Press. pp. 12–14. ISBN 978-1-58046-682-0.

Ka nako ya boipuso ka ngwaga wa 1965, lefatshe le ne le dirisa leina la The Gambia. Morago ga go dumalana gore le ka ikemela ka ngwaga wa 1970, leina la lone e ne ya nna Republic of The Gambia."Constitution of the Republic of the Gambia" (PDF). 1996. Archived (PDF) from the original on 4 February 2016. Retrieved 14 March 2025.

Puso ya ga Yahya Jammeh e ne ya fetola leina la lefatshe le go nna Islamic Republic of The Gambia ka Morule ngwaga wa 2015."La Gambie s'autoproclame 'État islamique'" (in French). Europe 1. 13 December 2015. Archived from the original on 14 December 2015. Retrieved 14 March 2025. Ka Firikgong ngwaga wa 2017 a le malatsi a le masome mabedi le boferabongwe, tautona o mosha Adama Barrow o ne a busetsa leina kwa go Republic of The Gambia.Adegun, Aanu (29 January 2017). "Adama Barrow removes 'Islamic' title from Gambia's name". Naij. Archived from the original on 29 January 2017. Retrieved 14 March 2025."The Gambia: President Adama Barrow pledges reforms". Al Jazeera. 28 January 2017. Archived from the original on 31 January 2017. Retrieved 14 March 2025.

 Metswedi